Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 74/14/4403	Nitra, 1.12.2014
EEČ : 2-32-308-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 362,68 € 
b.	Peňažná suma určená na všeobecne prospešné účely: 200,00 € 
c.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OR PZ v Nitre pod spisovou značkou ORP-11/DI-NR-2014.
pre prečin ublíženia na zdraví podľa § 158 Trestného zákona, ktorého sa mal dopustiť tým spôsobom, že 
dňa 14.08.2013 v čase okolo 17.15 hod. v okrese XXXXX, v obci XXXXX na ceste I. triedy číslo 64, na Novozámockej ulici, viedla v smere na obec Branč osobné motorové vozidlo zn. Mercedes Benz E 240, evidenčné číslo NR-184 BA, pričom na križovatke Novozámockej ulice a ulice Na stanicu, počas odbočovania z Novozámockej ulice vpravo na ulicu Staničnú v rozpore s ustanovením § 19 odsek 6 zákona č. 8/2009 Z.z. o cestnej premávke v znení neskorších právnych predpisov, nedala prednosť cyklistke XXXXX vedúcej bicykel po Novozámockej ulici rovno smerom na obec Branč v dôsledku čoho cyklistka XXXXX narazila s bicyklom do pravého zadného blatníka osobného motorového vozidla značky Mercedes Benz E 240, následkom čoho cyklistka XXXXX utrpela tržnozmliaždenú ranu v oblasti ľavého lakťa s krvnou podliatinou, pomliaždenie v oblasti ľavého bedrového kĺbu s dobou liečenia do šesť týždňov.

Odôvodnenie: 
V uvedenej trestnej veci poverený príslušník Okresného riaditeľstva Policajného zboru, Okresného dopravného inšpektorátu v Nitre uznesením ČVS: ORP-11/DI-NR-2014zo dňa 25.01.2014 začal podľa § 199 odsek 1 Trestného poriadku trestné stíhanie pre prečin ublíženia na zdraví podľa § 158 Trestného zákona. Uznesením tej istej spisovej značky zo dňa 05.07.2014 vzniesol podľa 206 odsek 1 Trestného poriadku obvinenie XXXXX pre prečin ublíženia na zdraví podľa § 158 Trestného zákona v podstate na skutkovom základe uvedenom vo výrokovej časti tohto uznesenia.
	Preskúmaním na vec sa vzťahujúceho spisového materiálu Okresného dopravného inšpektorátu v Nitre číslo ORP-11/DI-2014 som zistil, že obvinená XXXXX sa svojím konaním dopustil spáchania prečinu ublíženia na zdraví podľa § 158 Trestného zákona, pričom v prípade prečinu ublíženia na zdraví podľa § 158 Trestného zákona ide o trestný čin, za ktorý Trestný zákon ustanovuje trest odňatia slobody až na jeden rok, teda horná hranica trestu od¨ľatia slobody pri prečine neprevyšuje hornú hranicu trestu odňatia slobody uvedený v § 220 odsek 1 Trestného poriadku.
Obvinená XXXXX slobodne, vážne, zrozumiteľne a určito vyhlásila, že spáchala skutok, pre ktorý je trestne stíhaná. 
Obvinená XXXXX a poškodení XXXXX a Všeobecná zdravotná poisťovňa a.s., Krajská pobočka XXXXX,  uzavreli v konaní pred probačným a mediačným úradníkom Okresného súdu v Nitre XXXXX zmier, z obsahu ktorého vyplývajú nasledovné skutočnosti. Poškodená XXXXX si neuplatnila nárok na náhradu škody v trestnom konaní, vyhlásila, že jej škoda nevznikla. Tiež si neuplatnila ani iný nárok, vyhlásila, že jej iná ujma spôsobená nebola. Obvinená XXXXX nahradila Všeobecnej zdravotnej poisťovni a.s., Krajská pobočka XXXXX, náklady vynaložené na poskytnutú zdravotnú starostlivosť pani XXXXX vo výške 362,68 €. Všeobecná zdravotná poisťovňa, a.s., Krajská pobočka XXXXX, si preto neuplatňuje žiaden nárok na náhradu škody.
	Obvinená XXXXX d¨ľa 27.10.2014 zložila na účet Okresnej prokuratúry XXXXX číslo 183 649 6151/0200, peňažnú sumu vo výške 200, - EUR  určenú na všeobecne prospešné účely a celú jej výšku určil štátu na pomoc obetiam trestnej činnosti.  Táto suma nie je zrejme neprimeraná závažnosti spáchaného prečinu. 
Obvinená XXXXX a poškodení XXXXX a Všeobecná zdravotná poisťovňa a.s., Krajská pobočka XXXXX súhlasili s uzatvorením zmieru.
Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jej osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 
Preto som rozhodol tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Lenárt
prokurátor